צ'אד מייקל מארי

צ'אד מייקל מארי (באנגלית: Chad Michael Murray; נולד ב-24 באוגוסט 1981) הוא שחקן ודוגמן אמריקאי. הוא ידוע בעיקר בשל תפקידו בתור טריסטיאן דוגריי בסדרה "בנות גילמור", אוסטין איימס בסרט "סיפורי סינדרלה", לוקאס סקוט בסדרת הדרמה "מגרש ביתי" ברשת The WB, ובשל תפקידו בתור ג'ק תומפסון בסדרה "הסוכנת קרטר" ברשת ABC. מארי נולד בבאפלו במדינת ניו יורק. יש לו שלושה אחים ואחות. אמו עזבה את המשפחה כשהיה בן 10, ואביו גידל את צ'אד ואחיו לבד. כשהיה בן 15 החל לשחק פוטבול. כששיחק בתיכון נפצע, וכששהה בבית החולים עודדה אותו האחות להתחיל בקריירת דוגמנות. הוא זכה במלגה מסוכנות דוגמנות בבאפלו ונסע לכנס באורלנדו. שם, סוכן בשם ג'ון סימונס מלוס אנג'לס גילה אותו, ושכנע אותו לפתוח בקריירת משחק לאחר שיסיים את לימודיו. ב-1999 הגיע מארי להוליווד ודגמן עבור חברות האופנה "סקצ'רס", "טומי הילפיגר" ו"גוצ'י". שנה לאחר מכן, לוהק לסדרת הטלוויזיה של רשת The WB "בנות גילמור" בתפקיד טריסטן דרגיי, הפרחח העשיר. מארי היה לאחד השחקנים הראשיים בעונה הראשונה של הסדרה, ולאחר מכן שב למספר פרקים בעונה השנייה. הופעתו הראשונה כשחקן הייתה בסדרת הטלוויזיה "Diagnosis: Murder". לאחר מכן השתתף בסדרות "Aftermath" ו-"CSI". בנוסף, הופיע בתפקיד קטן במותחן "Megiddo: The Omega Code 2". תפקידים גדולים יותר קיבל בסדרות "בנות גילמור" ו"דוסון קריק". ב-2003 לוהק לתפקיד לוקאס סקוט בסדרה "מגרש ביתי", התפקיד המשמעותי בקריירה שלו עד אז. הסדרה שודרה עד 2012. במקביל להשתתפותו ב"מגרש ביתי", השתתף מארי במספר סרטי קולנוע: "שישי הפוך", לצדה של לינדזי לוהן (2003), "סיפור סינדרלה" לצידה של הילרי דאף (2004) ו"בית השעווה" לצדה של פאריס הילטון (2005). ב-2006, הוא הופיע בתפקיד משני בסרט "יחידת האמיצים" לצידם של סמואל ל. ג'קסון וג'סיקה ביל. בשנת 2010 הופיע בקליפ של אלישה קיז לשיר "Un-Thinkable". ב־2013 הופיע בסרט "תחנת פרוטווייל". הסרט זכה בשני פרסים בפסטיבל סאנדנס. ב-2015, הוא השתתף במספר פרקים בסדרה "הסוכנת קרטר". בשנת 2016, שיחק בסרט "פושעים ומלאכים". ב-2019, שיחק בסדרה "ריברדייל". ב-2023 החל לככב בסדרה "הלב של סאליבן" המבוססת על סדרת הספרים של רובין קאר (וירג'ין ריבר). מארי כתב רומן בשם "Everlast" אשר יצא לאור בספטמבר 2011. בשנת 2017 הוא פרסם את "American Drifter: An Exhilarating Tale of Love and Murder", שאותו כתב יחד עם הת'ר גראהם. המותחן הרומנטי נכתב בהשראת חלום. במאי 2004 התארס לסופיה בוש, ששיחקה לצידו בסדרה "מגרש ביתי", וב-16 באפריל 2005 הם התחתנו בסנטה מוניקה, קליפורניה. לאחר חמישה חודשים הם התגרשו עקב גילוי של בוש לבגידה של מורי עם המפורסמת פריס הילטון שהתגלה על ידי בעלה של הילטון באותה התקופה . 2006 הגישה בוש מסמכים לביטול הנישואין, תוך ציון הונאה. עתירתה של בוש נדחתה, והיא ומארי התגרשו סופית בדצמבר 2006. לאחר פרידתו מבוש, מורי החל לצאת עם הדוגמנית קנזי דלטון, אותה פגש בשנת 2005 כאשר דלטון, סגנית בתחרות מיס נוער צפון קרולינה לאותה שנה, גילמה תפקיד קטן של מעודדת בסדרה "מגרש ביתי". הם התארסו באפריל 2006, אך באוגוסט 2013, הם ביטלו את אירוסיהם. בשנת 2014 החל לצאת עם שרה רומר. הם נישאו בינואר 2015 ובמאי של אותה שנה נולד בנם הבכור. בתם השנייה נולדה במרץ 2017. בתם השלישית נולדה באוגוסט 2023. אתר האינטרנט הרשמי של צ'אד מייקל מארי (באנגלית) צ'אד מייקל מארי, ברשת החברתית אקס (טוויטר) צ'אד מייקל מארי, ברשת החברתית אינסטגרם צ'אד מייקל מארי, במסד הנתונים הקולנועיים IMDb (באנגלית) צ'אד מייקל מארי, באתר AllMovie (באנגלית) צ'אד מייקל מארי, באתר Rotten Tomatoes (באנגלית) צ'אד מייקל מארי, במסד הנתונים הקולנועיים KinoPoisk (ברוסית) צ'אד מייקל מארי, באתר MusicBrainz (באנגלית) צ'אד מייקל מארי, באתר Discogs (באנגלית) לא המגרש שלו: צ'אד מייקל מורי נפרד מ"מגרש ביתי", באתר nrg מעריב, 13 במאי 2009 Miska, Brad (7 במאי 2021). "'House of Wax' Star Chad Michael Murray Becomes Ted Bundy, the 'American Boogeyman'". Bloody Disgusting! (באנגלית אמריקאית). נבדק ב-10 במאי 2021. {{cite web}}: (עזרה)